open-index/open-wikipedia-markdown huggingface dataset:
সিঙ্গাপুরে ধর্মহীনতা

২০২০ সালের হিসাবে, সিঙ্গাপুরের ২০% ব্যক্তির কোন **ধর্মীয় সম্পৃক্ততা নেই**। ধর্মহীনতা সিঙ্গাপুরের বিভিন্ন জাতিগোষ্ঠী এবং সিঙ্গাপুরের সকল স্তরের মানুষের মধ্যে পাওয়া যায়। সিঙ্গাপুরের ধর্মহীনদের নাস্তিক, অজ্ঞেয়বাদী, মানবতাবাদী, থিস্ট, দৈববাদী বা সন্দেহবাদী হওয়ার প্রবণতা রয়েছে। কিছু ব্যক্তি ধর্মহীন হওয়া সত্ত্বেও ধর্মের সাথে যুক্ত পূর্বপুরুষদের উপাসনার মতো ঐতিহ্যগত আচার-অনুষ্ঠান পালন করতে পছন্দ করে। তবে এটিকে তারা ধর্মীয় আচার হিসাবে বিবেচনা করে না। সিঙ্গাপুরে ধর্মহীন মানুষের সংখ্যা কিছুটা বেড়েছে। জনশুমারির প্রতিবেদনে দেখা গেছে যে যারা বলেছে যে তাদের কোন ধর্ম নেই তাদের সংখ্যা ১৯৮০ সালে ১৩% থেকে ২০২০ সালে ২০% এ উন্নীত হয়েছে। সাম্প্রতিক বছরগুলোতে সিঙ্গাপুরে ধর্মহীন ব্যক্তিদের সামাজিক সমাবেশ আরও জনপ্রিয় হয়ে উঠেছে।

## সিঙ্গাপুরের মানবতাবাদী সংগঠন
২০০৮ সালে সিঙ্গাপুর হিউম্যানিজম মিটআপ ধর্মনিরপেক্ষ মানবতাবাদী, নাস্তিক এবং অজ্ঞেয়বাদীদের একটি সামাজিক নেটওয়ার্ক হিসেবে গঠিত হয়। ২০১০ সালের অক্টোবর মাসে হিউম্যানিস্ট সোসাইটি (সিঙ্গাপুর) প্রথম মানবতাবাদী দলরূপে সংগঠন হিসেবে স্বীকৃতপ্রাপ্ত হয়। সিঙ্গাপুর হিউম্যানিজম মিটআপ আয়োজিত সমাবেশে সমাজের অনেক অগ্রগামী সদস্য মিলিত হন।

## অধিভুক্তি
সিঙ্গাপুরের ধর্মহীন গোষ্ঠীগুলি দক্ষিণ-পূর্ব এশিয়ার অন্যান্য ধর্মহীন নেটওয়ার্কের সাথেও যুক্ত। সিঙ্গাপুর হিউম্যানিজম মিটআপ, সিঙ্গাপুরের নাস্তিক এবং মানবতাবাদী সোসাইটি (সিঙ্গাপুর) দক্ষিণ-পূর্ব এশিয়ার নাস্তিকদের ওয়েবসাইটে তালিকাভুক্ত রয়েছে।

## তথ্যসূত্র

বিষয়শ্রেণী:দেশ অনুযায়ী ধর্মহীনতা
বিষয়শ্রেণী:সিঙ্গাপুরে ধর্ম
বিষয়শ্রেণী:ধর্মীয় জনপরিসংখ্যান
হুসাইন আহমদ মাদানির গ্রন্থপঞ্জি

**"হুসাইন আহমদ মাদানির গ্রন্থপঞ্জি"** নামের এই তালিকায় উনবিংশ-বিংশ শতাব্দীর ভারতীয় ইসলামি পণ্ডিত, স্বাধীনতা সংগ্রামী, রাজনীতিবিদ ও দার্শনিক হুসাইন আহমদ মাদানির রচিত গ্রন্থসমূহ অন্তর্ভুক্ত করা হয়েছে। ১৯৩৮ সালে প্রকাশিত *[[সম্মিলিত জাতীয়তাবাদ ও ইসলাম]]* তার সর্বশ্রেষ্ঠ রচনা। তার অন্যান্য রচনাবলির মধ্যে রয়েছে:
থাম্ব|হুসাইন আহমদ মাদানির গ্রন্থপঞ্জি

## আরও দেখুন
* হুসাইন আহমদ মাদানির কালপঞ্জি
* হুসাইন আহমদ মাদানির শিষ্যদের তালিকা
* হুসাইন আহমদ মাদানির উপর লিখিত গ্রন্থপঞ্জি

## গ্রন্থপঞ্জি

* 
* 

বিষয়শ্রেণী:হুসাইন আহমদ মাদানি
বিষয়শ্রেণী:বইয়ের তালিকা
বিষয়শ্রেণী:লেখক অনুযায়ী গ্রন্থপঞ্জি
বিষয়শ্রেণী:লেখক অনুযায়ী সৃষ্টিকর্ম
বিষয়শ্রেণী:ইসলামি গ্রন্থ
বিষয়শ্রেণী:দেওবন্দি লেখকদের গ্রন্থপঞ্জি
বিষয়শ্রেণী:সুন্নি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:ইসলামি সাহিত্য
বিষয়শ্রেণী:হুসাইন আহমদ মাদানির বই
আজমান আমিরাত

**আজমান আমিরাত** (; ) হলো সংযুক্ত আরব আমিরাত গঠনকারী সাতটি আমিরাতের একটি। এর আয়তন ২৬০ বর্গকিলোমিটার (১০০&nbsp;বর্গমাইল), যা আয়তনের দিক থেকে এটিকে এই অঞ্চলের আমিরাতগুলোর মধ্যে সবচেয়ে ক্ষুদ্রাকায়ে পরিণত করেছে; বিপরীতে, এটি প্রায় ৫০০,০০০ জনসংখ্যা অধ্যুষিত হওয়ায় তা দেশটিকে চতুর্থ সর্বাধিক জনবহুল আমিরাতে পরিণত করেছে। এই আমিরাতটির নামকরণ করা হয়েছে আজমান শহরের নামানুসারে, যেখানে এই আমিরাতের সরকারের অবস্থান।

## অবস্থান ও আয়তন
আজমান আমিরাতের আয়তন ২৬০ বর্গকিলোমিটার (১০০&nbsp;বর্গমাইল)। আয়তনের দিক থেকে এটি সংযুক্ত আরব আমিরাতের সবচেয়ে ছোট আমিরাত। আজমানের মূল ভূখণ্ডটি সংযুক্ত আরব আমিরাতের উত্তরাংশের শারজাহ ও উম্ম আল কোয়াইনের মধ্যে অবস্থিত। মূল ভূখণ্ড হতে ৬০০ কিলোমিটার দূরের দুটি শহর - মাসফোট এবং মানামা'ও এই আমিরাতের অংশ।

## শিক্ষা
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।

২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।
## তথ্যসূত্র

## বহিঃসংযোগ

* গলফ মেডিক্যাল ইউনিভার্সিটি – সরকারি ওয়েবসাইট।
* আজমান সরকার – সরকারি ওয়েবসাইট।
* আজমান পর্যটন বিভাগ – সরকারি ওয়েবসাইট।


বিষয়শ্রেণী:পারস্য উপসাগর
বিষয়শ্রেণী:ইসলামি রাজতন্ত্র
স্পেসএক্স ক্রু-২

**স্পেসএক্স ক্রু-২** ক্রু ড্রাগন মহাকাশযানের দ্বিতীয় পরিচালনাগত নভোচারী উড়ান এবং এটির তৃতীয় সামগ্রিক নভোচারী কক্ষীয় উড়ান। অভিযানটি ২০২১ সালের ২৩শে এপ্রিল ০৯:৪৯:০২ ইউটিসি'তে উৎক্ষেপিত হয়। ক্রু-২ অভিযানটি চার নভোচারী সদস্যকে আন্তর্জাতিক মহাকাশ স্টেশনে (আইএসএস) প্রেরণ করে। ক্রু-২ ক্রু ড্রাগন ডেমো-২ (ক্রু ড্রাগন এন্ডেভার) অভিযানে ব্যবহৃত একই ক্যাপসুল ব্যবহার করে এবং স্পেসএক্স ক্রু-১ (বি১০৬১.২) এর মতো একই বুস্টার ব্যবহার করে। এন্ডেভার ২০২১ সালের ২৪ এপ্রিল ০৯:০৮ ইউটিসি-তে আন্তর্জাতিক স্পেস স্টেশনটির সাথে ডক করে।

## ক্রু বা নাবিকদল

জ্যাক্সা, ইএসএ ও নাসা এই অভিযানে থাকা তাদের নভোচারী নিয়োগের বিষয়টি ২০২০ সালের ২৮শে জুলাই নিশ্চিত করে।

জার্মান মহাকাশচারী ম্যাথিয়াস মাওগা পেসকেটের ব্যাকআপ ছিলেন, আর জাপানি নভোচারী সাতোশি ফুরুকাওয়া হোশিদের ব্যাকআপ হিসাবে প্রশিক্ষণ গ্রহণ করেছিলেন।

## অভিযান

বাণিজ্যিক ক্রু কর্মসূচির অন্তর্গত দ্বিতীয় স্পেসএক্স পরিচালনাগত অভিযান ২০২১ সালের ২৩শে এপ্রিল উৎক্ষেপিত হয়। ক্রু ড্রাগন এন্ডেভার (সি২০৬), ''হারমোনি'' মডিউলের আন্তর্জাতিক ডকিং অ্যাডাপ্টারে (আইডিএ) ডক করবে। নভোচারীদের নিয়েই অভিযানটি প্রথম অভিযান হিসাবে পূর্বে ব্যবহৃত বুস্টার রকেট ব্যবহার করে।

সমস্ত ক্রু প্রবীণ নভোচারী, যদিও এটি আইএসএস-এ মেগান ম্যাকআর্থারের প্রথম ভ্রমণ (যেহেতু তার প্রথম মহাকাশ উড়ান হাবল স্পেস টেলিস্কোপের একটি শাটল মিশন ছিল)। এই অভিযানে অন্য তিন ক্রু সদস্যের পাশাপাশি, মেগান ম্যাকআর্থার স্পেসএক্স ক্রু ড্রাগন এন্ডেভারের একই আসনটি ব্যবহার করেন, যা তার স্বামী বব বেনকেন এন্ডেভর ক্যাপসুলের প্রথম অভিযান স্পেসএক্স ডেমো-২ অভিযানে ব্যবহার করেন। আকিহিকো হোশিদে তার অবস্থানকালে দ্বিতীয় জাপানি হিসাবে আইএসএস কমান্ডারের দায়িত্ব পালন করবেন। এটি টমাস পেসকেট কর্তৃক আন্তর্জাতিক মহাকাশ স্টেশনে দ্বিতীয় অভিযান এবং এটি নক্ষত্র বা নক্ষত্রের নাম অনুসারে ফরাসি অভিযানের নাম রাখার ফরাসি ঐতিহ্য অনুসরণ করে পৃথিবীর নিকটতম তারকা ব্যবস্থা আলফা সেন্টরাইয়ের নাম অনুসারে *আলফা* নামে অভিহিত হবে।

## টীকা

## আরও দেখুন

* ড্রাগন সি২০৬ ''এন্ডেভার''
* বোয়িং স্টারলাইনার

## তথ্যসূত্র

বিষয়শ্রেণী:স্পেসএক্স ড্রাগন-২
বিষয়শ্রেণী:স্পেসএক্স মানব মহাকাশ উড্ডয়ন
বিষয়শ্রেণী:২০২১-এ উৎক্ষিপ্ত মহাকাশযান
বিষয়শ্রেণী:২০২১-এ মার্কিন যুক্তরাষ্ট্র
রেবতী বীরমণি

**রেবতী বীরমণি** একজন ভারতীয় অ্যাথলেট, যিনি ২০২০ গ্রীষ্মকালীন অলিম্পিকে ভারতের হয়ে মিশ্রিত রিলে দলে অংশগ্রহণ করার জন্যে নির্বাচিত হয়েছেন।  

রেবতীর জন্ম ভারতের তামিলনাড়ুতে। অল্প বয়সে পিতামাতাকে হারিয়ে দিদার কাছে মানুষ হন তিনি। হাই স্কুলে থাকাকালীন, তার প্রতিভা স্থানীয় দৌড় প্রশিক্ষকের নজরে আসে এবং রেবতী প্রশিক্ষণ নিতে শুরু করেন। তিনি তামিল ভাষা নিয়ে স্নাতক হন।

## তথ্যসূত্র

বিষয়শ্রেণী:ভারতীয় নারী স্প্রিন্টার
বিষয়শ্রেণী:জীবিত ব্যক্তি
বিষয়শ্রেণী:১৯৯৭-এ জন্ম
বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
বিষয়শ্রেণী:ভারতের অলিম্পিক মল্লক্রীড়াবিদ
বিষয়শ্রেণী:তামিলনাড়ুর মল্লক্রীড়াবিদ
বিষয়শ্রেণী:তামিলনাড়ুর নারী ক্রীড়াবিদ
বিষয়শ্রেণী:ভারতের বিশ্ব অ্যাথলেটিক্স চ্যাম্পিয়নশিপের মল্লক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
.ইএইচ

পশ্চিম সাহারা একটি বিতর্কিত অঞ্চল এবং এর কোনও কান্ট্রি কোড টপ-লেভেল ডোমেইন ( সিসিটিএলডি ) নেই। **.ইএইচ** এই উদ্দেশ্যে সংরক্ষিত, এবং পশ্চিমা সাহারা সংঘাতের ফলে এই অঞ্চলটিতে মরক্কো এবং সেনাবাহিনীর মধ্যে একটি চুক্তির ফলস্বরূপ নিয়োগ দেওয়া হবে। আইএএনএ .ইএইচ ডোমেনের জন্য কোনো সিসিটিএলডি ম্যানেজারকে মনোনীত করেনি। 

## ইতিহাস

১ আগস্ট ২০০৭ সালে, একটি আন্তর্জাতিক সংঘ সাহরাউই আরব গণতান্ত্রিক প্রজাতন্ত্রের পক্ষ থেকে .ইএইচ ডোমেইন পরিচালনার জন্য আইএএনএ-কে একটি প্রস্তাব দেয়। মরক্কো, যা পশ্চিমা সাহারার বেশিরভাগ অংশকে নিয়ন্ত্রণ করে, ডোমেইনটির প্রতিযোগিতামূলক দাবি করেছে। 

১ অক্টোবর ২০০৭ সালে, আইসিএনএএন সিদ্ধান্ত নিয়েছিল যে *.ইএইচ* -কে মোটেও অর্পণ করা যাবে না। এই ব্যপারে তারা ব্যাখ্যা করে ছিল:কান্ট্রি কোড টপ-লেভেল ডোমেইন (সিসিটিএলডি) এর প্রতিনিধি দলের জন্য বর্তমানে দুইজন আবেদনকারী রয়েছেন .ইএইচ (পশ্চিম সাহারা) ডোমেইনটির জন্য। উভয়ের অনুরোধই একটি টপ-লেভেল ডোমেইন পরিচালনার জন্য প্রযুক্তিগত মানদণ্ড পূরণ করে। এই জাতীয় ক্ষেত্রে, আইএএনএর একটি দীর্ঘস্থায়ী নীতি রয়েছে যাতে দুইজন প্রতিযোগী আবেদনকারী একত্রে একটি পারস্পরিক সমাধানের জন্য কাজ করতে পারেন যা স্থানীয় ইন্টারনেট সম্প্রদায়ের প্রয়োজনকে সর্বোত্তম সাধ্যের জন্য পরিবেশন করবে। আইসিএএনএন আবেদনকারীদের মধ্যে একটির দীর্ঘস্থায়ী নীতি লঙ্ঘন না করে .ইএইচ সিসিটিএলডি প্রতিনিধিদের অনুমোদনের কোনও উপায় দেখতে পাবে না যতক্ষণ না প্রতিদ্বন্দ্বী পক্ষগুলি কোনও চুক্তিতে পৌঁছতে সক্ষম না হয়। দুই আবেদনকারী সশস্ত্র যুদ্ধবিরোধী রয়েছেন ; এ জাতীয় কোনও চুক্তি সম্পাদিত হয়নি এবং ডোমেইনটি নিষ্ক্রিয় অবস্থায় রয়েছে।

## মুক্তি
২০১৩ সালের এপ্রিলে, কানাডিয়ান ইন্টারনেট রেজিস্ট্রেশন অথরিটি ঘোষণা করে যে .ইএইচ ডোমেইনটি একটি এপ্রিল ফুলস-এর অংশ হিসাবে গ্রাহকদের কাছে মুক্তি করা হবে।

## তথ্যসূত্র
 

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:টপ-লেভেল ডোমেইন
ক্রু ড্রাগন এন্ডেভার

**ক্রু ড্রাগন এন্ডেভার** (**ড্রাগন ক্যাপসুল সি২০৬**) একটি ক্রু ড্রাগন মহাকাশযান, যা স্পেসএক্স দ্বারা নির্মিত ও পরিচালিত হয় এবং নাসার বাণিজ্যিক ক্রু কর্মসূচি দ্বারা ব্যবহৃত হয়। এটি ক্রু ড্রাগন ডেমো-২ অভিযানের অংশ হিসাবে ২০২০ সালের ৩০শে মে ফ্যালকন ৯ রকেটের শীর্ষে কক্ষপথে উৎক্ষেপিত হয় এবং সাফল্যের সাথে ২০২০ সালের ৩১শে মে আন্তর্জাতিক মহাকাশ স্টেশনের (আইএসএস) সাথে ডক করে; এটি ড্রাগন ক্যাপসুলের প্রথম ক্রু উড়ান পরীক্ষা ছিল, এই উড়ানটি ডগ হারলি ও বব বেনকেনকে বহন করে। মহাকাশযানটি মার্কিন যুক্তরাষ্ট্রে এসটিএস-১৩৫-এর পরে ২০১১ সালের জুলাই মাসে প্রথম ক্রু কক্ষীয় মহাকাশ যাত্রা এবং একটি বেসরকারি সংস্থার প্রথম ক্রু কক্ষীয় মহাকাশ যাত্রা ব্যবহৃত হয়। এটি ২০২০ সালের ২ই আগস্ট পৃথিবীতে ফিরে আসে। এই মহাকাশযানের নাম হারলি ও বেনকেন কর্তৃক মহাকাশ শাটল এন্ডেভার উপর ভিত্তি করে রাখেন, তারা যথাক্রমে এসটিএস-১২৭ ও এসটিএস-১২৩ অভিযানের সময় মহাকাশে উড্ডয়ন করেন। *এন্ডেভার* নামটি অ্যাপোলো ১৫-এর কমান্ড মডিউলের সাথে ভাগ করে নেওয়া হয়।

## ইতিহাস
ক্রু ড্রাগন ডেমো -১ সাফল্যের পরে ক্রু ড্রাগন সি২০১ ব্যবহার করা হয়, মহাকাশযানটি মূলত ক্রু ড্রাগন ইন-ফ্লাইট অ্যাবার্ট টেস্টের জন্য ব্যবহারের পরিকল্পনা করা হয়। তবে, ২০১৯ সালের ২০ই এপ্রিল ক্রু ড্রাগন সি২০১ অবতরণ অঞ্চল ১ সুবিধায় স্থির অগ্নি পরীক্ষার সময় একটি বিস্ফোরণে ধ্বংস হয়। ব্যতিক্রম দিনটিতে সুপারড্রাকো অ্যাওর্ট ব্যবস্থার পরীক্ষার সময় বিস্ফোরণটি ঘটার সাথে ক্রু ড্রাগনের ড্রাকো থ্রাস্টারসমূহের প্রাথমিক পরীক্ষাটি সফল হয়। ক্রু ড্রাগন সি২০৫, তারপরে ডেমো-২ অভিযানের জন্য ব্যবহার করা হয়, পরে ইন-ফ্লাইট অ্যাবার্ট পরীক্ষার জন্যও ব্যবহৃত হয়। ক্রু ড্রাগন সি২০৫ এর পরিবর্তে *এন্ডেভার*কে ডেমো-২ মিশনে দায়িত্ব দেওয়া হয়েছিল। নাসার প্রশাসক জিম ব্রিডেনস্টাইন ২০২০ সালের ১৭ই এপ্রিল আন্তর্জাতিক মহাকাশ স্টেশনে ক্রু ড্রাগন অভিযানের উৎক্ষেপণের তারিখ হিসাবে ২০২০ সালের ২৭শে মে'কে ঘোষণা করেন। স্পেসএক্সের মতে, এন্ডেভার ২০২০ সালের ফেব্রুয়ারি মাসে বৈদ্যুতিন চৌম্বকীয় হস্তক্ষেপ পরীক্ষা ও অ্যাকোস্টিক পরীক্ষা সম্পন্ন করে।

## উড়ান

*এন্ডেভার* ২০২০ সালের ৩০ শে মে ক্রু ড্রাগন ডেমো-২ অভিযানে মহাকাশে যাত্রা করে এবং ২ই আগস্ট পৃথিবীতে ফিরে আসে। মহাকাশযানটি কক্ষপথে ১১৯ দিন ব্যয় করার জন্য নির্বাচিত হয়, কারণ এর সৌর প্যানেলসমূহ ২১০ দিন পর্যন্ত মহাকাশে থাকতে সক্ষম একটি সম্পূর্ণ উত্পাদনক্ষম ক্রু ড্রাগনের কম সামর্থ্য সম্পন্ন। ডেমো-২ চলাকালে *এন্ডেভারে* বব বেনকেন দ্বারা ব্যবহৃত আসনটি তাঁর স্ত্রী মেগান কে ম্যাকআর্থার স্পেসএক্স ক্রু-২ অভিযানে ব্যবহার করেন।

## তথ্যসূত্র

## বহিঃসংযোগ
* 

বিষয়শ্রেণী:স্পেসএক্স ড্রাগন-২
বিষয়শ্রেণী:নাসা মহাকাশযান
বিষয়শ্রেণী:মনুষ্যবাহী মহাকাশযান
ওবায়দুল হক নঈমী

**মুফতি মোহাম্মদ ওবায়দুল হক নঈমী** (জন্ম:
১১ মার্চ ১৯৪৩ – মৃত্যু: ৬ জুলাই ২০২০) ছিলেন বাংলাদেশের শীর্ষস্থানীয় ইসলামি পণ্ডিত, শিক্ষাবিদ ও সংগঠক। তিনি **শেরে মিল্লাত** হিসাবেও অধিক পরিচিত ছিলেন। তিনি ছিলেন আহলে সুন্নাত ওয়াল জামা'আত বাংলাদেশের চেয়ারম্যান ও জামেয়া আহমদিয়া সুন্নিয়া কামিল মাদরাসার শায়খুল হাদীস।

## জীবনকাল
ওবায়দুল হক নঈমী ১৯৪৩ সালের ১১ মার্চ চট্টগ্রামের আনোয়ারা উপজেলার চাঁপাতলী গ্রামে জন্মগ্রহণ করেন। তার পিতার নাম মুনশি নূর আহমদ আল কাদেরী ও মাতার নাম ছফুরা খাতুন।  তিনি মাযহাবগত হানাফি ও তরিকতগত কাদেরী ছিলেন।

## শিক্ষাজীবন
ওবায়দুল হক নঈমী গ্রামের মক্তবে পড়াশোনা শুরু করেন৷ তিনি চট্টগ্রামের প্রাচীনতম ইসলামি শিক্ষা প্রতিষ্ঠান পাঁচলাইশ ওয়াজেদিয়া আলিয়া মাদ্রাসা থেকে কৃতিত্বের সাথে দাখিল, আলিম ও ফাযিল পরীক্ষায় উত্তীর্ণ হন। তিনি ১৯৬২ ও ১৯৬৪ সালে পশ্চিম পাকিস্তানের গুজরাতের জামেয়া নঈমীয়ায় গমন করেন। সেখানে মুফতি আহমদ ইয়ার খান নঈমী এর অধীনে ফিক্বহশাস্ত্রে কোর্স করেন। ১৯৬৫ সালে ওয়াজেদিয়া আলিয়া মাদ্রাসা থেকে কামিল পাশ করেন।

## কর্মজীবন
তিনি শিক্ষাজীবন শেষে ওয়াজেদিয়া আলিয়া মাদরাসাতে ১৯৬৬ সালে যোগদান করেন। সেখানে এক বছর শিক্ষাদানের পর ১৯৬৭ সালে হাটহাজারী অদুদিয়া সুন্নিয়া মাদরাসায়ও এক বছর শিক্ষকতা করেন। ১৯৬৮ সালে চট্টগ্রামের জামেয়া আহমদিয়া সুন্নিয়া কামিল মাদরাসায় মুহাদ্দিস পদে যোগদান করে ১১ বছর উক্ত পদের দায়িত্ব পালন করেন। ১৯৮০ সালে পটিয়ার শাহচান্দ আউলিয়া কামিল মাদ্রাসায় একবছর মুহাদ্দিস হিসেবে দায়িত্ব পালন করার পর পুনরায় জামেয়া আহমদিয়া সুন্নিয়া আলিয়াতে শায়খুল হাদীস (প্রধান মুহাদ্দিস) পদে যোগদান করে ৪০ বছর উক্ত পদের দায়িত্ব পালন করেন।
### সাংগঠনিক দায়িত্ব
ওবায়দুল হক নঈমী বাংলাদেশের ইসলামি দল আহলে সুন্নাত ওয়াল জামা'আত বাংলাদেশের চেয়ারম্যান ছিলেন। তিনি ২০১৯ থেকে ২০২০ সাল পর্যন্ত উক্ত পদের দায়িত্ব পালন করেন।তিনি ছিলেন ছাত্র রাজনৈতিক সংগঠন বাংলাদেশ ইসলামী ছাত্রসেনার প্রতিষ্ঠাতা পৃষ্ঠপোষক ও রাজনৈতিক সংগঠন বাংলাদেশ ইসলামী ফ্রন্টের সাবেক প্রেসিডিয়াম সদস্য ও আনজুমান ট্রাস্টের নির্বাহী সদস্য ছিলেন। লন্ডনভিত্তিক সংগঠন ওয়ার্ল্ড ইসলামিক মিশনের সদস্য হিসেবে দায়িত্ব পালন করেন।

### অবদান
তিনি ১৯৭১ সালে মহান মুক্তিযুদ্ধের সময় মুক্তিযুদ্ধ ও স্বাধীনতা বিরোধীদের বিরুদ্ধে মাওলানা কাযী নুরুল ইসলাম হাশেমীর সাথে ভূমিকা পালন করেন। তিনি মাসিক তরজুমানসহ বিভিন্ন পত্রিকা ও প্রকাশনায় লেখালেখি করতেন। এছাড়া তিনি বেশ কিছু বই লিখেছেন। উল্লেখযোগ্য হল- *দালায়েলুল ক্বিয়াম লি মিলাদে খাইরিল আনাম*, ইমাম মুহাম্মদ (রা.) এর মুয়াত্তা গ্রন্থের ব্যাখ্যা *কাশিফুল মুগাম্মাদ শরহে মু’আত্তা ইমাম মুহাম্মদ*। তিনি সৈয়দ মুহাম্মদ তৈয়্যব শাহ থেকে কাদেরিয়া তরিকার দীক্ষা নেন।

## মৃত্যু
ওবায়দুল হক নঈমী ২০২০ সালের ৬ জুলাই চট্টগ্রামের একটি হাসপাতালে মৃত্যুবরণ করেন। তাকে চট্টগ্রামের ষোলশহরস্থ আলমগীর খানকাহ শরীফ সংলগ্ন কবরস্থানে সমাহিত করা হয়।
## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:সুন্নি মুসলিম পণ্ডিত
বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক
বিষয়শ্রেণী:চট্টগ্রাম জেলার ইসলামি ব্যক্তিত্ব
বিষয়শ্রেণী:বেরলভী
বিষয়শ্রেণী:ওয়াজেদিয়া আলিয়া মাদ্রাসার প্রাক্তন শিক্ষার্থী
ইতালিতে ধর্মহীনতা

ইতালিতে ধর্মহীন অর্থাৎ কোন ধর্মের সঙ্গেই যুক্ত নয় এমন ব্যক্তির সংখ্যা মোট জনসংখ্যার ১১.৫-১৩%। গ্লোবাল রিলিজিয়াস ফিউচার্স প্রকল্প ভবিষ্যদ্বাণী করেছে যে ২০৫০ সালের মধ্যে এই সংখ্যা ১৬.৩% এ উন্নীত হবে, যদিও ধর্মহীন জনসংখ্যার উর্বরতার হার ধর্মীয় জনসংখ্যার তুলনায় কিছুটা কম। ধর্মহীনতাকে তুলনামূলক অধিক সরলভাবে সংজ্ঞায়িত করে ধার্মিকতা এবং নাস্তিকতার উইন/জিআইএ গ্লোবাল ইনডেক্স বলছে যে ২০১২ সালে ইতালির জনসংখ্যার ২৩% ধর্মহীন বলে নিজেদের দাবি করেছিল, যা ২০১৭ সালের মধ্যে ২৬% বৃদ্ধি পেয়েছে।

ইতালিতে নাস্তিকতার প্রাচীনতম রেকর্ড করা বিবরণগুলি ১৫৫০ এর দশকের।

## তথ্যসূত্র


বিষয়শ্রেণী:দেশ অনুযায়ী ধর্মহীনতা
বিষয়শ্রেণী:ইতালিতে ধর্মবিশ্বাস
বিষয়শ্রেণী:ইতালিতে ধর্ম
কার্বন মোবাইলস

**কার্বন মোবাইলস,** একটি ভারতীয় স্মার্টফোন উৎপাদনকারী সংস্থা, যা মার্চ ২০০৯ সালে প্রতিষ্ঠিত হয়েছিল। এটি ফিচার ফোন, স্মার্টফোন, ট্যাবলেট এবং মোবাইল ফোনের আনুষঙ্গিক যন্ত্রপাতির বিক্রেতা।  কার্বন হ'ল বেঙ্গালুরু ভিত্তিক সংস্থা ইউনাইটেড টেলিলিংকস লিমিটেড এবং জৈনা মার্কেটিং প্রাইভেট লিমিটেডের মধ্যে একটি যৌথ উদ্যোগ। এর সদর দফতর নয়াদিল্লিতে।  কার্বন মোবাইলস এয়ারটেল, ভোডাফোন আইডিয়া এবং জিওর মতো শীর্ষস্থানীয় টেলিকমের সাথেও জোট বেঁধেছে।  কার্বন বাংলাদেশ, নেপাল, শ্রীলঙ্কা এবং মধ্য প্রাচ্য এবং ইউরোপের মতো দেশেও উপস্থিত রয়েছে। 

## রাজস্ব
২০১১ সালে ভারতীয় গ্রাহক বাজারে এই ফার্মের মোট বিনিয়োগ ছিল ৫ মিলিয়ন মার্কিন ডলারেরও বেশি। ফার্মটি হ্যান্ডসেট এবং মূলত ভারতের বাজারের জন্য অর্ধপরিবাহী সংস্থাগুলির সাথে চুক্তি করেছে। ফার্মটির ভারতে ৮৫,০০০ এরও বেশি খুচরা বিক্রেতা এবং ১০০০+ পরিষেবা কেন্দ্র রয়েছে (১৫০+ একমাত্র কার্বনের জন্য উত্সর্গীকৃত)। কার্বন মোবাইলস ২০১৩-১৪ অর্থবছরে ৪,০০০ কোটি রুপির টার্নওভার রেজিস্ট্রেশন করার লক্ষ্য নিয়েছিল। 

## ইতিহাস
কোম্পানির সঙ্গে ইরোস ইন্টারন্যাশনাল মিডিয়া লিমিটেডের একটি চুক্তি হয়, যে রজনীকান্ত অভিনীত *[[কোচদইয়ান]]* (২০১৩) চলচ্চিত্র থেকে চুক্তি অনুযায়ী তারা পাঁচ লক্ষ (৫০০,০০০) আইটেম নিবে, এর মধ্যে রয়েছে স্ক্রিন সেভার এবং ছবির চিত্র, ট্রেলার, পর্দার পিছনের শট, ছবির সুর, এবং ফোনের পেছনে প্রধান অভিনেতার স্বাক্ষর। 

কার্বন অনলাইন ডিজিটাল বিনোদন পরিষেবা সরবরাহকারী হাঙ্গামা ডট কমের সাথে বন্ধন রয়েছে এবং পূর্বনির্ধারিত একটি অ্যাপ্লিকেশন ইনস্টল করা থাকে।

২০১২ সালের অক্টোবরে কার্বন তাদের ব্র্যান্ড এক্সটেনশন 'কার্বন স্মার্ট' চালু করার ঘোষণা দেয়। এতে অ্যান্ড্রয়েড অপারেটিং সিস্টেমের উপর ভিত্তি করে একটি স্মার্ট ট্যাব এবং স্মার্টফোন রয়েছে।  ২০১৪ সালের ফেব্রুয়ারিতে মাইক্রোসফ্ট কার্বনকে উইন্ডোজ ফোন অপারেটিং সিস্টেমের একটি হার্ডওয়্যার পার্টনার হিসাবে ঘোষণা করেছিল। 

কার্বন স্পার্কল ভি গুগল ইনক-এর সহযোগিতায় কার্বন মোবাইলস দ্বারা নির্মিত প্রাথমিক অ্যান্ড্রয়েড ওয়ান ফোনগুলির মধ্যে একটি। 

## ব্র্যান্ড
ব্র্যান্ড অ্যানালিটিক্স সংস্থা ট্রাস্ট রিসার্চ অ্যাডভাইজরি পরিচালিত একটি গবেষণায় দ্য ব্র্যান্ড ট্রাস্ট রিপোর্ট ২০১৪ অনুযায়ী, কার্বনকে ভারতের ১,২০০ বিশ্বস্ত ব্র্যান্ডের মধ্যে ৭৭তম স্থান দেওয়া হয়েছিল।  প্রতিবেদনের ২০১৭ সংস্করণে, ১০০০ ভারতীয় সংস্থার মধ্যে এটি ৩৫০তম স্থানে ছিল। 

কার্বন হ'ল যুক্তরাজ্যে বিক্রি হওয়া প্রথম অ্যান্ড্রয়েড ওয়ান ফোন। সংস্থাটি Amazon.uk এর মাধ্যমে যুক্তরাজ্যের বাজারে প্রবেশ করেছে।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:ভারতের মোবাইল ফোন কোম্পানি
বিষয়শ্রেণী:মোবাইল ফোন প্রস্তুতকারক
বিষয়শ্রেণী:ভারতীয় মার্কা
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:দিল্লি ভিত্তিক কোম্পানি
বিষয়শ্রেণী:২০০৯-এ প্রতিষ্ঠিত ভারতীয় কোম্পানি
বিষয়শ্রেণী:দিল্লি ভিত্তিক প্রস্তুতকারক কোম্পানি
বিষয়শ্রেণী:২০০৯-এ প্রতিষ্ঠিত ইলেকট্রনিক্স কোম্পানি
বিষয়শ্রেণী:২০০৯-এ দিল্লিতে প্রতিষ্ঠিত
বিষয়শ্রেণী:ভারতের মোবাইল ফোন শিল্প
২০২১–২২ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড পুরুষ ক্রিকেট দল ২০২২ সালের জানুয়ারি ও মার্চ মাসে পাঁচটি টোয়েন্টি২০ আন্তর্জাতিক (টি২০আই) ও তিনটি টেস্ট ম্যাচ খেলার জন্য ওয়েস্ট ইন্ডিজ সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের অক্টোবর মাসে সফরের সূচি নিশ্চিত করা হয়। ২০২২ সালের জানুয়ারি মাসে টি২০আই ম্যাচগুলো এবং ২০২২ সালের মার্চ মাসে টেস্ট ম্যাচগুলো রাখা হয়।

টি২০আই সিরিজে ওয়েস্ট ইন্ডিজ ৩–২ ব্যবধানে জয়লাভ করে। টেস্ট সিরিজে ওয়েস্ট ইন্ডিজ ১–০ ব্যবধানে জয়ী হয়।

## দলীয় সদস্য

ওয়েস্ট ইন্ডিজের টি২০আই দলে আলজারি জোসেফ, জেডেন সিলস ও ডেভন থমাসকে রিজার্ভ খেলোয়াড় হিসেবে রাখা হয়। হোবার্টে অনুষ্ঠিত পঞ্চম অ্যাশেজ টেস্টের জন্য স্যাম বিলিংস ডাক পাওয়ায় তাঁর স্থানে হ্যারি ব্রুককে ইংল্যান্ডের টি২০আই দলে যোগ করা হয়।

## প্রস্তুতিমূলক ম্যাচ

----

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

## টেস্ট সিরিজ

### ১ম টেস্ট

### ২য় টেস্ট

### ৩য় টেস্ট

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২২-এ ইংরেজ ক্রিকেট
বিষয়শ্রেণী:২০২২-এ ওয়েস্ট ইন্ডিয়ান ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের ওয়েস্ট ইন্ডিজ সফর
এনজিসি ৭

**এনজিসি ৭** হল ভাস্কর নক্ষত্রমণ্ডলে অবস্থিত একটি বার আকৃতির সর্পিল ছায়াপথ। এটি ইংরেজ জ্যোতির্বিদ জন হার্শেল ১৮৩৪ সালে আবিষ্কার করেছিলেন, যিনি তাঁর সময়ে ১৮.৭ ইঞ্চির প্রতিফলক দূরবীক্ষণ যন্ত্র ব্যবহার করেছিলেন। জ্যোতির্বিজ্ঞানী স্টিভ গটলিব এই ছায়াপথকে দুর্বল, তথাপি বৃহৎ এবং আকাশ গঙ্গার প্রেক্ষিতে প্রান্তিক হিসেবে বর্ণনা করেছেন; এবং সরাসরি এটি না দেখেও শুধু সীমান্তিক (পেরিফেরিয়াল) দৃষ্টির মাধ্যমে কীভাবে সুস্পষ্টভাবে একে পর্যবেক্ষণ করা যেতে পারে তিনি সেটাও উল্লেখ করেছেন।

## তথ্যসূত্র

বিষয়শ্রেণী:এনজিসি বস্তু
এনজিসি ৮

**[[নিউ জেনারেল ক্যাটালগ|এনজিসি]] ৮** হল পেগাগাস তারামণ্ডলের কে৬আই ও জি৪ বর্ণালী ধাচের এবং পরস্পরের সাথে সম্পূর্ণ সম্পর্কহীন দুটি তারা নিয়ে গঠিত একটি ক্ষুদ্র তারকাগুচ্ছ যা সেপ্টেম্বর ১৮৬৫ সালে রাশিয়ান জ্যোতির্বিদ অটো উইলহেলম ভন স্ট্রুভ আবিষ্কার করেছিলেন। এটি এনজিসি ৯ থেকে প্রায় ২.৭ চাপ-মিনিট দূরত্বে অবস্থিত।

তারা দুটি একে অপরের সাথে একেবারেই সম্পর্ক বিহীন। সাদাটে ম্লান তারাটি (**[[2MASS]] J00084563+2350186**)  আলোক বর্ষ দূরত্বে অবস্থিত। এবং হলুদাভ উজ্জ্বল তারাটি (**2MASS J00084521+2350184**) ২,১৫,০০০ আলোক বর্ষ দূরত্বে অবস্থিত। দুটি তারাই আকাশ গঙ্গা ছায়াপথের চাকতির বাইরে অবস্থান করছে। সবচেয়ে কাছেরটি ১০০০ আলোক বর্ষ পুরু চাকতির  আলোক বর্ষ দক্ষিণে এবং দূরের তারাটিও চাকতি দক্ষিণ প্রান্ত থেকে শুধু ১৩০,০০০ আলোকবর্ষ দূরেই নয় এটি গ্যালাকটিক কোর (ছায়াপথের কেন্দ্র) থেকে কমপক্ষে রয়েছে থেকে ২,২০,০০০ আলোক-বর্ষ বাইরেও অবস্থিত।

## তথ্যসূত্র

বিষয়শ্রেণী:যুগল তারা
বিষয়শ্রেণী:পক্ষীরাজ মণ্ডল
বিষয়শ্রেণী:এনজিসি বস্তু
বিষয়শ্রেণী:পিজিসি বস্তু
বিষয়শ্রেণী:১৮৬৫-এ আবিষ্কৃত জ্যোতির্বৈজ্ঞানিক বস্তু
বিষয়শ্রেণী:ছায়াপথ বহির্ভূত তারা
তুম্বাড

**তুম্বাড** রাহী অনিল বার্বে পরিচালিত ২০১৮ সালের হিন্দি ভাষার ভীতিপ্রদ চলচ্চিত্র। আনন্দ গান্ধী এর সৃজনশীল পরিচালক এবং আদেশ প্রসাদ এর সহ-পরিচালকের দায়িত্ব পালন করেছেন। মিতেশ শাহ, প্রসাদ, বার্বে ও গান্ধীর রচিত চলচ্চিত্রটি প্রযোজনা করেছেন সোহুম শাহ, আনন্দ এল. রাই, মুকেশ শাহ ও অমিতা শাহ। সোহুম শাহ এতে শ্রেষ্ঠাংশে অভিনয় করেন, যেখানে তাকে ২০শ শতাব্দীর ব্রিটিশ ভারতের মহারাষ্ট্রের তুম্বাড গ্রামে গুপ্ত সম্পত্তির তালাশ করতে দেখা যায়।

বার্বে ১৯৯৩ সালে তার এক বন্ধুর নিকট থেকে শুনা মারাঠি লেখক নারায়ণ ধারপের একটি গল্পের উপর ভিত্তি করে এই চলচ্চিত্রের কাহিনি লেখা শুরু করেন। তিনি ১৯৯৭ সালে ১৮ বছর বয়সে এর প্রথম পাণ্ডুলিপি লেখা শেষ করেন। ২০০৯ থেকে ২০১০ সালে তিনি এই চলচ্চিত্রের ৭০০ পৃষ্ঠার গল্পের বোর্ড তৈরি করেন। সাতটি প্রযোজনা সংস্থা চলচ্চিত্রটি নির্মাণে হাত দেয় এবং ফিরে যায়। তাছাড়া তিনবার চলচ্চিত্রটির কাজও শুরু হয়েছিল। ২০১২ সালে প্রথম চলচ্চিত্রটির চিত্রধারণ করা হয়, কিন্তু বার্বে ও শাহ তাতে সন্তুষ্ট ছিলেন না। চলচ্চিত্র পুনর্লিখিত হয় এবং পুনরায় চিত্রধারণ করা হয়, যা ২০১৫ সালের মে মাসে সমাপ্ত হয়। পঙ্কজ কুমার চিত্রগ্রাহক এবং সংযুক্ত কাজা সম্পাদকের দায়িত্ব পালন করেন। জেসপার কিড মূল সুর রচনা করেন এবং অজয়-অতুল একটি গানের সুর করেন।

৭৫তম ভেনিস আন্তর্জাতিক চলচ্চিত্র উৎসবের সমালোচকদের সপ্তাহ শাখায় *তুম্বাড* চলচ্চিত্রটি প্রথম ভারতীয় চলচ্চিত্র হিসেবে প্রদর্শিত হয়। এছাড়া এটি ২০১৮ ফ্যান্ট্যাস্টিক ফেস্ট, সিটগেস চলচ্চিত্র উৎসব, স্ক্রিম ফেস্ট হরর চলচ্চিত্র উৎসব, এল গৌনা চলচ্চিত্র উৎসব, ২৩তম কেরালা আন্তর্জাতিক চলচ্চিত্র উৎসব, মরবিডো চলচ্চিত্র উৎসব, ব্রুকলিন হরর চলচ্চিত্র উৎসব ও নিত্তে আন্তর্জাতিক চলচ্চিত্র উৎসবে প্রদর্শিত হয়। ২০১৮ সালের ১২ই অক্টোবর ভারতে মুক্তির পর সমালোচকগণ এর ভিজ্যুয়াল নিয়ে ইতিবাচক মন্তব্য করেন। ₹৫ কোটি নির্মাণব্যয়ে নির্মিত চলচ্চিত্রটি বক্স অফিসে ₹১৩.৬ কোটি আয় করে। *তুম্বাড* ৬৪তম ফিল্মফেয়ার পুরস্কারে আটটি বিভাগে মনোনয়ন লাভ করে, এবং শ্রেষ্ঠ চিত্রগ্রহণ, শ্রেষ্ঠ শিল্প নির্দেশনা ও শ্রেষ্ঠ শব্দ পরিকল্পনা বিভাগে তিনটি পুরস্কার লাভ করে।

## অভিনয়শিল্পীদল
* সোহুম শাহ - বিনায়ক রাও
* জ্যোতি মালশে - বিনায়কের মা
* ধুন্ডিরাজ প্রভাকর জোগলকর - কিশোর বিনায়ক
* রুদ্র সোনি - সদাশিব
* মাধব হরি জোশি - সরকার
* পুষ্পক কৌশিক - দাদীমা
* অনিতা দাতে-কেলকর - বৈদেবী, বিনায়কের স্ত্রী
* দীপক দামলে - রাঘব
* ক্যামেরন অ্যান্ডারসন - সার্জেন্ট কুপার
* রঞ্জিনী চক্রবর্তী - বিনায়কের উপপত্নী
* মোহাম্মদ সামাদ - পাণ্ডুরং

## তথ্যসূত্র

## বহিঃসংযোগ
* 
* 

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের ঐতিহাসিক ভীতিপ্রদ চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় ঐতিহাসিক ভীতিপ্রদ চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:মহারাষ্ট্রের পটভূমিতে চলচ্চিত্র
বিষয়শ্রেণী:মহারাষ্ট্রে ধারণকৃত চলচ্চিত্র
বিষয়শ্রেণী:দেশের বাড়ির পটভূমিতে চলচ্চিত্র
বিষয়শ্রেণী:মহাবালেশ্বরে ধারণকৃত চলচ্চিত্র
বিষয়শ্রেণী:২০১৮-এর লোমহর্ষক চলচ্চিত্র
চট্টগ্রাম নেছারিয়া কামিল মাদরাসা

**চট্টগ্রাম নেছারিয়া কামিল মাদরাসা** বাংলাদেশের চট্টগ্রাম জেলার চট্টগ্রাম সিটি কর্পোরেশনের অভ্যন্তরে অবস্থিত একটি ঐতিহাসিক একটি আলিয়া মাদ্রাসা। ১৯৭৮ সালে প্রতিষ্ঠিত এই মাদ্রাসাটি উচ্চ শিক্ষার জন্য ইসলামি আরবি বিশ্ববিদ্যালয় অধিভুক্ত। এ প্রতিষ্ঠানের প্রতিষ্ঠাতা হলেন অধ্যক্ষ মুফতি মোজাফফর আহমদ (রহ.)। তিনি এ প্রতিষ্ঠানের প্রতিষ্ঠাতা অধ্যক্ষ ছিলেন। তাঁর ইন্তেকালের পর অধ্যক্ষ আল্লামা মুহাম্মদ সাখাওয়াত হোসাইন (রহ.) এবং আল্লামা জয়নুল আবেদীন জুবাইর অধ্যক্ষের দায়িত্ব পালন করেন। বর্তমানে এই আলিয়া মাদ্রাসার অধ্যক্ষ মাওলানা মোহাম্মদ রফিক উদ্দিন সিদ্দিকী।

## ইতিহাস
১৯৭৮ সালে চট্টগ্রাম জেলার ইসলামী শিক্ষার প্রসার ঘটানোর উদ্দেশ্যে এই মাদ্রাসা প্রতিষ্ঠা করা হয়। উপমহাদেশের সুফি সাধক সৈয়দ নেছার উদ্দীনের নামে মুফতি ও প্রতিষ্ঠাতা অধ্যক্ষ মুজাফফর আহমদের উদ্যোগে ১৯৭৮ সালে মাদ্রাসাটি প্রতিষ্ঠা লাভ করে।

বর্তমানে এটি একটি কামিল মাদ্রাসা ও চট্টগ্রাম জেলার ইসলামি শিক্ষার বিস্তারে গুরুত্বপূর্ণ ভূমিকা পালন করছে। ২০১৪ সালের দিকে এই মাদ্রাসাকে বাংলাদেশী জঙ্গিবাদের বিরুদ্ধে সক্রিয় ছিলো। এই মাদ্রাসাটি ফাজিল ও কামিল শ্রেণীর ডিগ্রি প্রদানের জন্য ২০০৬ সাল থেকে ২০১৬ সাল পর্যন্ত ইসলামী বিশ্ববিদ্যালয়, বাংলাদেশের অন্তর্ভুক্ত ছিলো, এরপর থেকে ইসলামি আরবি বিশ্ববিদ্যালয়ের অন্তর্ভুক্ত রয়েছে।

## অবস্থান
**চট্টগ্রাম নেছারিয়া কামিল মাদরাসা** চট্টগ্রাম জেলার সিটি কর্পোরেশনের অভ্যন্তরে আওতাধীন পাহাড়তলী থানার ফিরোজশাহ নামক স্থানে অবস্থিত। মাদ্রাসাটি চট্টগ্রামের আমানতউল্লাহ রোডের পাশেই ফিরোজ শাহ কলোনিতে অবস্থিত।

## শিক্ষা কার্যক্রম
এই মাদ্রাসায় ইবতেদায়ী থেকে কামিল পর্যন্ত পাঠদান করা হয়। দাখিল ও আলিম শ্রেণীতে বিজ্ঞান, মানবিক শাখা রয়েছে। এছাড়াও ফাজিল ও কামিল শ্রেণীতে তাফসীর বিভাগ, আল হাদিস বিভাগ, ও আল ফিকহ বিভাগ নিয়ে উচ্চতর পড়াশোনার সুযোগ রয়েছে।

## তথ্যসূত্র

বিষয়শ্রেণী:চট্টগ্রাম জেলার আলিয়া মাদ্রাসা
বিষয়শ্রেণী:চট্টগ্রাম জেলার শিক্ষাপ্রতিষ্ঠান
বিষয়শ্রেণী:১৯৭৮-এ বাংলাদেশে প্রতিষ্ঠিত
বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বাংলাদেশের কামিল মাদ্রাসা
বিষয়শ্রেণী:নেছারিয়া আলিয়া মাদ্রাসা
মুজাফফর শাহ কাদেরী

**সৈয়দ মুজাফফর হোসাইন শাহ কাদেরী** একজন পাকিস্তানি সুন্নি ইসলামী পণ্ডিত এবং সুফি সাধক নোবাত আলী শাহ কাদেরীর পুত্র। তিনি জামে মসজিদ হাবিবিয়ার শুক্রবারের খতীব, জযবা ওয়েলফেয়ার ট্রাস্টের চেয়ারম্যান এবং আহলে সুন্নাত ওয়াল জামাতের নেতা। 

## বেরলভী আন্দোলন
শাহ বেরলভী আন্দোলনকে সমর্থন করেন এবং বেরলভী পণ্ডিতদের সাথে বিভিন্ন বিষয় উত্থাপন করেন। তিনি দাবি করেন যে, আন্দোলনটি আসলে ভারতীয় উপমহাদেশের সুন্নি সংখ্যাগরিষ্ঠদের দেওয়া একটি নাম যারা আহমদ রেজা খানের শিক্ষাকে মেনে চলে। তিনি নিয়মিত ভিডিও এবং অডিও বক্তৃতা প্রদান করেন।

## এসআইসি নেতা মেহবুবের মৃত্যুর বিরুদ্ধে প্রতিবাদ
তিনি এবং অন্যান্য সুন্নি নেতারা সরকারকে রেঞ্জার্স হেফাজতে মেহবুবের মৃত্যুর তদন্ত করতে বলেছিলেন। 

## তথ্যসূত্র

বিষয়শ্রেণী:পাকিস্তানে ইসলাম
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তানি সুন্নি মুসলিম পণ্ডিত
বিষয়শ্রেণী:জীবিত ব্যক্তি
রাধিকাপুর রেলওয়ে স্টেশন

**রাধিকাপুর রেলওয়ে স্টেশন** ভারতের পশ্চিমবঙ্গের , উত্তর দিনাজপুর জেলার রাধিকাপুরের একটি স্টেশন। এটি বাংলাদেশ-ভারত সীমান্তে একটি সক্রিয় রেল ট্রানজিট সিস্টেম। এর একটি ভারত-বাংলাদেশ স্থল সীমান্ত চেকপয়েন্ট এবং পণ্য পরিবহনের জন্য একটি স্থল শুল্ক স্টেশন রয়েছে।

## ইতিহাস
১৯৮৯ সালে আসাম বিহার রাজ্য রেলপথটি পার্বতীপুর, বর্তমানে বাংলাদেশ থেকে কাটিহার পর্যন্ত মিটার-গেজ রেলপথটি প্রসারিত করে। ১৯৪৮-১৯৫০ সালে, আসাম রেল লিঙ্ক প্রকল্পের অংশ হিসাবে, ফকিরাগ্রাম - কিশানগঞ্জ সেক্টরটি উত্তর পূর্ব রেল নেটওয়ার্কের সাথে বারসইতে সংযুক্ত ছিল। ১৯৬০ দশকের শুরুর দিকে  ব্রড-গেজ রেলপথ রূপান্তরিত হতে শুরু করে।  ২০০৬ সালে বারসোই-রাধিকাপুর সেক্টরটি ব্রডগেজে রূপান্তর করা হয়। 

## তথ্যসূত্র
 

## বহিঃ

* রাধিকাপুরে ট্রেন
বিষয়শ্রেণী:কাটিহার রেলওয়ে বিভাগ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের রেলওয়ে স্টেশন
বিষয়শ্রেণী:উত্তর দিনাজপুর জেলার রেলওয়ে স্টেশন
প্রতীক সেন

**প্রতীক সেন**(জন্ম ৬ মে, ১৯৮৬) একজন ভারতীয় অভিনেতা।তিনি ভারতীয় বাংলা চলচ্চিত্র ও টেলিভিশন জগতের এক অত্যন্ত জনপ্রিয় মুখ। টেলিভিশন জগতে তিনি খোকাবাবু (টেলিভিশন ধারাবাহিক) (২০১৬) ও মোহর (টেলিভিশন ধারাবাহিক) (২০১৯) এবং উড়ান (টেলিভিশন মেগা)_চলতি_(২০২৪) এর জন্য পরিচিত।

তিনি সেরা অভিনেতা হিসেবে একাধিক সম্মাননা প্রাপ্ত।তিনি  একজন প্রতিভাবান গায়ক এবং ক্রীড়াবিদ হিসাবেও পরিচিত ।তিনি বক্সিংয়ে একজন স্বর্ণপদক জয়ী।কিন্ত  নিজের ক্যারিয়ার হিসেবে অভিনয়কে বেছে নিয়েছিলেন। তাঁর সিনেমা এবং টেলিভিশন ধারাবাহিকে নিজের স্টান্ট তিনি নিজে করেন। তিনি তার কণ্ঠের জন্যও পরিচিত। তিনি কাছছু, বিবি এন্ড টুইংয়ের দুটি প্রধান গান গেয়েছেন। এছাড়াও তিনি কবিতা লেখেন।

## ব্যক্তিগত জীবন

তিনি ঝাড়খণ্ডের দেওঘরে প্রতাপ সেন এবং অনুরাধা সেনে ঘরে জন্মগ্রহণ করেন। তিনি বিজলীবরণ সেনের নাতি (বাংলা চলচ্চিত্র মানিকের পরিচালক)। তিনি দেবকি কুমার বসু (বাংলা চলচ্চিত্র সীতার পরিচালক)তার জাঠতুতো দাদু এবং অমর দত্ত (বাংলা চলচ্চিত্র" সুভাষচন্দ্র "এর অভিনেতা)তার আরেক এক দাদু।  তাঁর এক ভাই তীর্থঙ্কর সেন।

## জীবনের প্রথমার্ধ

তিনি মাঝে দক্ষিণ পূর্ব রেলওয়েতে কাজ করেছেন। তিনি বক্সিং অনুশীলন করতেন। তিনি ভার উত্তোলন বিভাগে ৩ বার রাজ্য স্তরের বক্সিং চ্যাম্পিয়ন ছিলেন। অভিনেতা হয়ে ক্যারিয়ার গড়ার জন্য তিনি চাকরি ছেড়ে দেন।

## পেশা

তিনি ২০০৯ সালে হরনাথ চক্রবর্তীর চলচ্চিত্র আমার বডিগার্ড দিয়ে ফিল্মি ক্যারিয়ার শুরু করেছিলেন।এই ছবিতে তার আত্মপ্রকাশের কথা ছিল। তবে মুক্তির বিলম্বের কারণে এটি ২০১৩ সালে মুক্তি পায়।মাঝে তিনি বেশ কয়েকটি ছবিতে অভিনয় করেছেন। ২০০৯ সালে তার প্রথম মুক্তি পাওয়া সিনেমা প্রেমবন্ধন। তিনি বেশ কয়েকটি বাংলা সিনেমা পাসপোর্ট, ক্ল্যাপস্টিক, ওম শান্তি, ভালবাসার বাড়ি ইত্যাদিতে হাজির হয়েছিলেন। তার সর্বশেষ চলচ্চিত্র অতিথি সুপারহিট ছিল।তিনি ২০১৬ সালে স্টার জলসার ধারাবাহিক খোকাবাবুতে নাম ভূমিকায় অভিনয় করেন। তিনি বর্তমানে স্টার জলসার ধারাবাহিক মোহর এ কাজ করছেন।

## চলচ্চিত্রের তালিকা

*২০০৯ - প্রেম বন্ধন
*২০১২ - ওম শান্তি
*২০১২ - পাসপোর্ট
*২০১৩- আমার বডিগার্ড
*২০১৫ - সোহরা ব্রিজ
*২০১৬- ক্ল্যাপস্টিক
*২০১৭ - চল কুন্তল
*২০১৮- ভালবাসার বাড়ি
*২০১৯ - অতিথি

## টেলিভিশন

* খোকাবাবু (খোকাবাবু বা রঘুনাথ মুখার্জি হিসেবে) (২০১৬) স্টার জলসায়
* মোহর (শঙ্খদীপ রায়চৌধুরী হিসেবে) (২০১৯)স্টার জলসায়
* উড়ান (২০২৪) চলতি স্টার জলসায় ‹⟨ 

## পুরস্কার
২০১৭ ,২০১৮ সালে খোকাবাবুর জন্য "স্টার জলসা পরিবার সেরা বর"পুরস্কার পেয়েছেন।

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:বাঙালি হিন্দু
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:কলকাতার অভিনেতা
শান্তিময় গঙ্গোপাধ্যায়

**শান্তিময় গঙ্গোপাধ্যায়  বা শান্তিময় গাঙ্গুলি** ( ১৯১৫  — ১০ অক্টোবর ১৯৯৭) ছিলেন ভারতের স্বাধীনতা আন্দোলনের এক বিপ্লবী, সুভাষচন্দ্র বসুর সহকর্মী ও তার ঐতিহাসিক মহানিস্ক্রম্মণের পরিকল্পনাকার ও সঙ্গী।

## সংক্ষিপ্ত জীবনী

শান্তিময় গাঙ্গুলির জন্ম ব্রিটিশ ভারতের অধুনা বাংলাদেশের নারায়ণগঞ্জে শীতলক্ষার তামাকপট্টি মহল্লায়। পিতা বিমলা মোহন গাঙ্গুলি। শান্তিময়ের পড়াশোনা নারায়ণগঞ্জ হাই স্কুলে। স্কুলে তিনি ছাত্র নেতা ছিলেন।  ছাত্রাবস্থাতেই তিনি বেঙ্গল ভলান্টিয়ার্সের সদস্য হন এবং বৈপ্লবিক কর্মকাণ্ডে যুক্ত হয়ে বহুবার কারাবরণ করেন। নেতাজীর সিক্রেট সার্ভিসের গুরুত্বপূর্ণ দায়িত্বে থেকে পেশোয়ার ও কাবুল থেকে ভারতের স্বাধীনতা সংগ্রামকে নতুন পর্যায়ে সংগঠিত করেন। ১৯৪২ খ্রিস্টাব্দে তিনি, সত্যরঞ্জন বকসি যতীশ গুহ সহ বেঙ্গল ভলান্টিয়ার্সের সাহসী ও একনিষ্ঠ কর্মীদের ব্রিটিশ পুলিশ গ্রেফতার করে   এবং সামরিক বাহিনীর হেফাজতে ব্রিটিশ শাসকের অকথ্য অত্যাচার সহ্য করতে হয়। পরে দীর্ঘদিন সুভাষচন্দ্রের ফরওয়ার্ড ব্লকের নেতৃত্বে ছিলেন তিনি। পরবর্তীকালে রাজনীতি থেকে অবসর নেন। স্বাধীনতা লাভের পর কর্মজীবনে তিনি 'ক্যালকাটা ফ্যান ওয়ার্কস'-এর ডিরেক্টর হিসাবে কাজ করেছেন। 
জীবনের শেষ দিন পর্যন্ত তিনি নেতাজি রিসার্চ ব্যুরো এবং বিপ্লবী নিকেতন ও চক্ষু চিকিৎসালয়ের সাথে যুক্ত ছিলেন।

১৯৯৭ খ্রিস্টাব্দের ১০ই অক্টোবর তিনি কলকাতায় প্রয়াত হন।

## তথ্যসূত্র

বিষয়শ্রেণী:১৯১৫-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশী বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
সরসোটা অবজারভার

***সরসোটা অবজারভার***  হ'ল দ্য অবজার্ভার গ্রুপ কর্তৃক প্রকাশিত বারোটি সম্প্রদায় ও ব্যবসায়িক প্রকাশনার একটি, যা ১৯৯৫ সালে প্রতিষ্ঠিত হয়েছিল, এবং যার সদর দপ্তর ফ্লোরিডার সরসোটায় অবস্থিত। ২০০৪ সালে প্রতিষ্ঠিত হয় সাপ্তাহিক হিসাবে, শহরতলী লক্ষ্য করে। স্থানীয় সংবাদপত্রের পরিবারে যোগ দেয় ২০১২ সালে এর নাম অবজারভার মিডিয়া গ্রুপে পরিণত হয়।

২০১৯ সালের হিসাবে, ***সরসোটা অবজারভারের***  সঞ্চালন ২৪,১৭৫ এবং সাপ্তাহিক বিতরণ করা হয় বৃহস্পতিবার।

## তথ্যসূত্র

## বহিঃসংযোগ
* 

বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:২০০৪-এ প্রতিষ্ঠিত প্রকাশনা
বিষয়শ্রেণী:ফ্লোরিডার সংবাদপত্র
বিষয়শ্রেণী:২০০৪-এ ফ্লোরিডায় প্রতিষ্ঠিত
বিষয়শ্রেণী:২০০৪-এ প্রতিষ্ঠিত সংবাদপত্র
আজমান

**আজমান** () হচ্ছে সংযুক্ত আরব আমিরাতের অধীনস্থ আজমান আমিরাতের রাজধানী। এটি দুবাই, আবুধাবি, শারজাহ এবং আল আইনের পর সংযুক্ত আরব আমিরাতের পঞ্চম বৃহত্তম শহর, যা পারস্য উপসাগর বরাবর অবস্থিত। এটি সংযুক্ত আরব আমিরাতের ক্ষুদ্রতম আমিরাত এবং শারজাহের দ্বারা আবদ্ধ।

## শিক্ষা
আজমান বিজ্ঞান ও প্রযুক্তি বিশ্ববিদ্যালয় আজমানের প্রধান উচ্চশিক্ষা প্রতিষ্ঠান, যেখানে ইঞ্জিনিয়ারিং, তথ্য প্রযুক্তি, ডেন্টিস্ট্রি, গণযোগাযোগ, ফার্মাসি এবং স্বাস্থ্য বিজ্ঞান, ব্যবসায় প্রশাসন, পরিবেশ, পানি ও জ্বালানি, শিক্ষা এবং আইন বিষয়ে বিশেষায়িত শিক্ষা প্রদান করা হয়।

২০০৮ সালের জুলাই হতে গালফ মেডিকেল কলেজটি গালফ মেডিকেল ইউনিভার্সিটিতে পরিণত হয়েছে যা সংযুক্ত আরব আমিরাতের বৃহত্তম স্বাস্থ্যসেবা প্রদানকারী প্রতিষ্ঠান।
## যোগাযোগ ব্যবস্থা

আজমানের প্রাকৃতিক বন্দরটি একটি প্রাকৃতিক খাঁড়িতে অবস্থিত যেটি শহরের ভেতরে প্রবেশ করেছে। আজমান আরবের ভারী শিল্পের জন্য বিশেষভাবে পরিচিত; এখানে বিশ্বের অন্যতম বৃহত্তম জাহাজ উত্পাদনকারী সংস্থার অবস্থান রয়েছে।

আজমানের বাসিন্দারা শারজাহ আন্তর্জাতিক বিমানবন্দরটি বিমানপথে যাতায়াতের ক্ষেত্রে ব্যবহার করতে পারেন, যা মাত্র কয়েক কিলোমিটার দূরে অবস্থিত।
## পর্যটন

আল জোরাহ্ সংরক্ষিত এলাকা আজমানের মূল পর্যটন আকর্ষণ, যা এক মিলিয়ন বর্গমিটার ব্যাপী বিস্তৃত এবং পাখির স্বর্গরাজ্য। 

## তথ্যসূত্র

## বহিঃসংযোগ
* গলফ মেডিক্যাল ইউনিভার্সিটি – সরকারি ওয়েবসাইট।
* আজমান পর্যটন বিভাগ – সরকারি ওয়েবসাইট।


বিষয়শ্রেণী:সংযুক্ত আরব আমিরাতের শহর
ভার্জিনিয়া লইয়ার্স উইকলি

***ভার্জিনিয়া লইয়ার্স উইকলি***  হ'ল মার্কিন যুক্তরাষ্ট্রের ভার্জিনিয়ার রিচমন্ডে প্রকাশিত একটি সংবাদপত্র। 

এটি ভার্জিনিয়ার রাজ্য এবং ফেডারেল আদালতের মতামত রিপোর্ট করে। এটি আইনী সংবাদ এবং কমনওয়েলথের আইনজীবীদের দ্বারা সরবরাহিত *রায় এবং নিষ্পত্তি রিপোর্টও* প্রকাশ করে।

কাগজটি সোমবার, বছরে ৫২ সপ্তাহে প্রকাশিত হয়।

## ইতিহাস
*ভার্জিনিয়া লইয়ার্স উইকলি* লইয়ার্স উইকলি ইনক দ্বারা তৈরি এবং প্রথম প্রকাশিত হয়েছিল;  এটি ১৯৮৬ সালের ৯ ই জুন প্রকাশনা শুরু করে। কাগজটি ১৯৯৬ সালে একটি সহযোগী ওয়েবসাইট, www.valawyersweekly.com শুরু করেছিল।

২০০৪ সালে, মিনিয়াপোলিস- ভিত্তিক ডোলান মিডিয়া, ইনক ( এনওয়াইএসই:ডিএম) কাগজটি কিনে নেয়। 

## তথ্যসূত্র

 
## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:ভার্জিনিয়ার সংবাদপত্র
বিষয়শ্রেণী:১৯৮৬-এ প্রতিষ্ঠিত সংবাদপত্র
বিষয়শ্রেণী:১৯৮৬-এ ভার্জিনিয়ায় প্রতিষ্ঠিত
বিষয়শ্রেণী:আইনি সংবাদপত্র
লা ভোজ হিস্পানা দে ভার্জিনিয়া

***লা ভোজ হিস্পানা দে ভার্জিনিয়া***  মার্কিন যুক্তরাষ্ট্রের ভার্জিনিয়ার একমাত্র স্পেনদেশীয় ম্যাগাজিন বা সাময়িকী এবং ২০০৫ সালে গভর্নর মার্ক ওয়ার্নারের দ্বারা "রাজ্যের সেরা ল্যাটিনো প্রকাশনা" হিসাবে স্বীকৃতি লাভ করেছে। বিভিন্ন আগ্রহের বিষয়গুলি মধ্যে ইংরেজি এবং স্পেনীয় উভয় ক্ষেত্রের সাংস্কৃতিক, শিল্পকলা ও সংগীত থেকে শুরু করে সম্প্রদায়ের খবরাখবর। ম্যাগাজিনটির সদর দফতর ভার্জিনিয়ার রিচমন্ডে  এবং মাসিক আকারে প্রকাশিত হয়। 

## তথ্যসূত্র

 
## বহিঃসংযোগ
* অফিসিয়াল ওয়েবসাইট

বিষয়শ্রেণী:মার্কিন যুক্তরাষ্ট্রের মাসিক ম্যাগাজিন
বিষয়শ্রেণী:স্পেনীয় ভাষার ম্যাগাজিন
বিষয়শ্রেণী:ভার্জিনিয়ার ম্যাগাজিন
টুবনশিয়া (সংবাদপত্র)

***দে টুয়েনচে কুরান্ট টুবনশিয়া,*** সাধারণভাবে ***টুবনশিয়া*** হিসাবে পরিচিত, একটি ওলন্দাজ দৈনিক সংবাদপত্র, যা ডিপিজি মিডিয়ার মালিকানাধীন। ২০১৬ সালে টুয়েন্টে এবং রেগে উপত্যকা অঞ্চলে এর প্রচলন ছিল ৯১,৩১৩ অনুলিপি। এর সদর দফতর এনচেডে।

## তথ্যসূত্র

বিষয়শ্রেণী:ওলন্দাজ ভাষার সংবাদপত্র
বিষয়শ্রেণী:নেদারল্যান্ডসের দৈনিক সংবাদপত্র
রাক্ষুসী (চলচ্চিত্র)

**রাক্ষসী** চিত্রনায়িকা রোজিনা এবং চিত্রনায়ক ফেরদৌস অভিনীত ২০০৫-এর একটি বাংলাদেশী চলচ্চিত্র। বাংলাদেশের জাতীয় কবি কাজী নজরুল ইসলামের একটি ছোট গল্প 'রাক্ষুসী' অবলম্বনে নির্মাণ করা হয় এটি। এটি জাতীয় কবির লেখার দ্বিতীয় চলচ্চিত্রায়ন। এর চিত্রনাট্যকারআহমদ জামান চৌধুরী। ছবিটি পরিচালনা করেছেন মতিন রহমান। আর প্রযোজনায় রয়েছেন ফরিদুর রেজা সাগর এবং ইবনে হাসান খান। ছবিতে নাম ভূমিকায় অভিনয় করেছেন রোজিনা এবং তার স্বামীর ভূমিকায় রয়েছে ফেরদৌস। এছাড়াও চলচ্চিত্রের এক বিশেষ চরিত্র কুন্তির ভূমিকায় রয়েছে চিত্রনায়িকা পূর্ণিমা। এছাড়াও দিলারা জামান, রহমত আলী, সাইদ আখতার আলী, খালেদ আনোয়ার, লুৎফর রহমান জর্জ সহ অনেকেই রয়েছেন।

## কাহিনীসংক্ষেপ
বিন্দি হলেন একনিষ্ঠ স্ত্রী, যার স্বামী ভোলা তাকে নিয়ে সর্বদা  গর্ববোধ করেন। একদা ভোলা তার ছোট শালীকা কুন্তির প্রেমে পড়ে যায় আর তার সাথে নেতিবাচক আচরণ করে, যার ফলে বিন্দি খুবই কষ্ট পায় এবং প্রতিহিংসাপূর্বক নিজেই নিজের স্বামীকে হত্যা করে কারাগারে যায়।  এলাকায় রাতারাতি এ খবর ছড়িয়ে যায়, আর এলাকার লোকজন সকলে বিন্দিকে খারাপ নারী হিসেবে মনে করে। কিন্তু কেউ তার যন্ত্রণা বুঝতে পারে না, আর সে যখন কারাসাজা শেষ করে বাড়ি ফিরে আসে তখন এলাকা
বাসী তাকে "রাক্ষুশী" (দানবী) বলে হেয় করা শুরু করে।

## শ্রেষ্ঠাংশে
রোজিনা - বিন্দি

ফেরদৌস- ভোলা

পূর্ণিমা -কুন্তি

দিলারা জামান-

মতিন রহমান

রহমত আলী

সায়েদ আখতার আলী

খালেদ আনোয়ার

লুৎফর রহমান জর্জ

মকবুল হোসাইন

আব্দুল করিম

শামসুদ্দীন টগর

## তথ্যসূত্র

## বহিঃসংযোগ

* 

বিষয়শ্রেণী:২০০৬-এর চলচ্চিত্র
বিষয়শ্রেণী:২০০৬-এর নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:মতিন রহমান পরিচালিত চলচ্চিত্র
বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
হিট ফিনান্সিয়েলে দাগব্লাদ

***হিট ফিনান্সিয়েলে দাগব্লাদ*** (যার অর্থ *আর্থিক দৈনিক পত্রিকা* ) হ'ল একটি দৈনিক ওলন্দাজ পত্রিকা, যা ব্যবসা ও আর্থিক বিষয়গুলিতে মনোনিবেশ করে।  কাগজটি ১৯৪৩ সালে প্রতিষ্ঠিত হয়েছিল।  সদর দফতর আমস্টারডামে।  পানামা পেপারস তদন্তে অংশ নেওয়া সংবাদপত্রগুলির মধ্যে এটি ছিল।

## তথ্যসূত্র

 

## বহিঃসংযোগ
* দাপ্তরিক ওয়েবসাইট

বিষয়শ্রেণী:১৯৪৩-এ প্রতিষ্ঠিত সংবাদপত্র
বিষয়শ্রেণী:ওলন্দাজ ভাষার সংবাদপত্র
বিষয়শ্রেণী:ব্যবসায়িক সংবাদপত্র
বিষয়শ্রেণী:নেদারল্যান্ডসের দৈনিক সংবাদপত্র
ওয়াশিংটন হিস্পানিক

***ওয়াশিংটন হিস্পানিক*** ওয়াশিংটন ডিসি অঞ্চলের একটি স্পেনীয় ভাষার সংবাদপত্র।  ওয়াশিংটন হিস্পানিক ইনক সংস্থাটির সদর দফতর সিলভার স্প্রিং, মেরিল্যান্ডে। 

কাগজটি ১৯৯৪ সালে জনি ইয়াতাকো প্রতিষ্ঠা করেছিলেন। ২০১৯ পর্যন্ত ডিসি অঞ্চলে প্রচলন ছিল ৪৫,০০০। ২০১০ সালের নির্বাচনে, এই কাগজটি কলম্বিয়া জেলার মেয়র অ্যাড্রিয়ান ফন্টির সমর্থন করেছিল। 

## তথ্যসূত্র

 

## বহিঃসংযোগ
* *[http://www.washingtonhispanic.com/ ওয়াশিংটন হিস্পানিক]* (স্পেনীয় ভাষায়)

বিষয়শ্রেণী:১৯৯৪-এ প্রতিষ্ঠিত সংবাদপত্র
বিষয়শ্রেণী:মার্কিন যুক্তরাষ্ট্রের স্পেনীয় ভাষার সংবাদপত্র
বিষয়শ্রেণী:মেরিল্যান্ডের সংবাদপত্র
ফিরদা টাইডেন্ড

***ফিরদা টাইডেন্ড***  হল একটি নরওয়েজীয় সংবাদপত্র, যা নরওয়ের গ্লোপেনের সন্দনে প্রকাশিত হয়। পত্রিকাটি ১৯২৪ সালে প্রতিষ্ঠিত হয়েছিল এবং এর প্রথম সম্পাদক ছিলেন জোহান লিড। ১৯৬৬ সালে তাঁর মৃত্যুর আগ পর্যন্ত আন্ডারস অ্যাভ্রেসেথ ত্রিশ বছরেরও বেশি সময় ধরে সম্পাদক ছিলেন। বিয়োন গ্রোভ ১৯৭৯ সাল থেকে সম্পাদক ছিলেন।  

## তথ্যসূত্র

 
বিষয়শ্রেণী:নরওয়ের সংবাদপত্র
বিষয়শ্রেণী:১৯২৪-এ প্রতিষ্ঠিত সংবাদপত্র
জ্যাকসনভিল ফ্রি প্রেস

***জ্যাকসনভিলে ফ্রি প্রেস*** একটি সাপ্তাহিক পত্রিকা, যা ফ্লোরিডার জ্যাকসনভিলে আফ্রিকান-আমেরিকান সম্প্রদায়ের পরিসেবা দেয়।  ফ্লোরিডার প্রথম মহিলা প্রতিষ্ঠাতা প্রকাশক রিতা কার্টার পেরি ১৯৮৬ সালে এই পত্রিকাটি প্রতিষ্ঠা করেছিলেন।  

## তথ্যসূত্র

## বহিঃসংযোগ
* ''জ্যাকসনভিলে ফ্রি প্রেসের'' অফিসিয়াল সাইট
* ফ্লোরিডা বিশ্ববিদ্যালয়ের ডিজিটাল সংগ্রহ ''থেকে জ্যাকসনভিলি ফ্রি প্রেস'' সম্পূর্ণরূপে উপলব্ধ সম্পূর্ণ পাঠ্য উপলব্ধ

বিষয়শ্রেণী:আফ্রিকান-মার্কিন সংবাদপত্র
বিষয়শ্রেণী:১৯৮৬-এ প্রতিষ্ঠিত সংবাদপত্র
বিষয়শ্রেণী:ফ্লোরিডার সংবাদপত্র
দে গ্যাল্ডারল্যান্ডার

ডান|থাম্ব|250x250পিক্সেল| সংবাদপত্রের ভবনেে উপর এর লোগো
***দে গ্যাল্ডারল্যান্ডার*** (প্রতিষ্ঠা: ১৮৪৮) একটি ওলন্দাজ দৈনিক পত্রিকা, যা গেলার্ডারল্যান্ড এবং আশেপাশের আশেপাশের জায়গার জন্য প্রকাশিত হয়। এটা  বেলজিয়ান পার্সগ্রোপ দ্বারা নিজমেজেনে প্রকাশিত হয়।

১৮৪৩ থেকে ১৮৪৫ পর্যন্ত প্রকাশিত নিজমেজেনের দ্বিপাক্ষিক সংবাদপত্র *দে বাটাভিয়ার* থেকে বিবর্তিত হয়ে *দে* *গ্যাল্ডারল্যান্ডারের* জন্ম হয়েছিল ১৮৪৪ সালে । 

## অবদানকারী
* টমাস দার ডাঙ্ক

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:নেদারল্যান্ডসের দৈনিক সংবাদপত্র
লাউডউন টাইমস-মিরর

***লাউডউন টাইমস-মিরর***  পিটার অরুনডেলের মালিকানাধীন এবং পরিচালিত ভার্জিনিয়ার লেসবার্গে অবস্থিত একটি সাপ্তাহিক পত্রিকা।  এটি দুই শতাব্দীরও বেশি সময় ধরে লাউডাউন কাউন্টি এবং লেসবার্গে স্থানীয় সংবাদ, খেলাধুলা, ব্যবসা এবং সম্প্রদায়কে কভার করেছে। 

নভেম্বর ২০১৫ -এ *লাউডউন টাইমস-মিরর* সাপ্তাহিক সংবাদপত্র *লেসবার্গ টুডে*, *অ্যাশবার্ন টুডে* এবং লিসবার্গটুডে.কম ওয়েবসাইট কিনে নিয়েছে। 

## তথ্যসূত্র

## বহিঃসংযোগ
* 

বিষয়শ্রেণী:ভার্জিনিয়ার সংবাদপত্র
দ্য নর্দার্ন ভার্জিনিয়া ডেইলি

***উত্তর ভার্জিনিয়া দৈনিক ভার্জিনিয়ার***  স্টারসবার্গে অবস্থিত একটি দৈনিক পত্রিকা।

অডিট ব্যুরো অব সার্কুলেশনের মতে পত্রিকাটির শনিবারের প্রচলন১১,১২৬ এবং সপ্তাহগড় প্রচলন ১০,৩৩৩ অনুলিপি।  এটি ওগডেন নিউজপেপার্সের মালিকানাধীন। 

## তথ্যসূত্র

## বহিঃসংযোগ
* 

বিষয়শ্রেণী:১৯৩২-এ প্রতিষ্ঠিত প্রকাশনা
বিষয়শ্রেণী:ভার্জিনিয়ার দৈনিক সংবাদপত্র
দ্য পোক কাউন্টি ডেমোক্র্যাট

***দ্য পোক কাউন্টি ডেমোক্র্যাট*** ফ্লোরিডার পোলক কাউন্টির বার্টোতে প্রকাশিত একটি সংবাদপত্র। এটি একটি আধা-সাপ্তাহিক পত্রিকা যা ১৯৩১ সালে প্রকাশ শুরু হয়েছিল এবং এটি বার্তোর মধ্যে প্রকাশিত একমাত্র সংবাদপত্র।  এই পত্রিকায় বার্তো উচ্চ বিদ্যালয়ের স্নাতক ক্যাথরিন হ্যারিসের মার্কিন সিনেটর প্রচারণার অনুমোদন দেওয়া হয়েছিল।  *ডেমোক্র্যাট* বহু বছর ধরে ফ্রিসবি পরিবারের সদস্যদের দ্বারা পরিচালিত হয়ে আসছে।  এটি সান কোস্ট মিডিয়া গ্রুপের মালিকানাধীন।  লুই কেলি ফ্রিসবি কাগজের একজন কলাম লেখক ছিলেন।

## তথ্যসূত্র

 
বিষয়শ্রেণী:১৯৩১-এ প্রতিষ্ঠিত প্রকাশনা
বিষয়শ্রেণী:ফ্লোরিডার সংবাদপত্র
ফিরদা

***ফিরদা*** নরওয়ের একটি দৈনিক পত্রিকা, যা নরওয়ের সানফজর্ডে প্রকাশিত। 

## ইতিহাস এবং প্রোফাইল
*ফিরদা* ১৯১৭ সালে ক্রিস্টিয়ান উল্টাং প্রতিষ্ঠা করেছিলেন, যিনি এর প্রথম সম্পাদকও ছিলেন। ১৯৬০ এর দশকে দ্বিসাপ্তাহিক হিসাবে প্রকাশিত হত।  ১৯৯০ এর দশকে প্রতি সপ্তাহে ছয়বার প্রকাশিত হতো।  এর প্রধান সম্পাদক হলেন জন অ্যাটল স্টাং ।  

১৯৯৯ সালে *ফিরদা* স্থানীয় পত্রিকার বিভাগে ইউরোপীয় সংবাদপত্রের পুরস্কার  প্রাপ্ত হন। 

১৯৬০ এর দশকের শুরুতে এর প্রচলন ছিল প্রায় ৬,০০০ অনুলিপি।  নব্বইয়ের দশকে এটি বেড়ে হয় ১৫,০০০ অনুলিপি,   যা একে ভেষ্টল্যান্ডের প্রধান সংবাদপত্রে পরিণত করেছিল।  ২০০৯ সালে এর প্রচলন ছিল ১৩,৫০০ অনুলিপি।  ২০১৩ সালে যা ছিল ১১,৯৭২ অনুলিপি। 

## তথ্যসূত্র

 
## বহিঃসংযোগ
* দাপ্তরিক ওয়েবসাইট

বিষয়শ্রেণী:নরওয়েজীয় ভাষার সংবাদপত্র
বিষয়শ্রেণী:নরওয়ের দৈনিক সংবাদপত্র
বিষয়শ্রেণী:১৯১৭-এ প্রতিষ্ঠিত প্রকাশনা
চৌজিন এক্স

***চৌজিন এক্স*** (জাপানি: 超人X) হল একটি জাপানি অ্যাকশন ও অতিপ্রাকৃত মাঙ্গা সিরিজ যেটি সুই ইশিদা দ্বারা লিখিত ও চিত্রিত। এই সিরিজটি শুএইশার তোনারি নো ইয়ং জাম্প ওয়েবসাইটে জাপানি ভাষায় ও ভিজ মিডিয়া ওয়েবসাইটে ইংরেজি ভাষায় এবং শুএইশার মাঙ্গা প্লাস অনলাইন প্ল্যাটফর্ম এ ইংরেজি, ইন্দোনেশিয়ান, পর্তুগিজ, স্প্যানিশ ও রাশিয়ান ভাষায় প্রকাশিত হয়েছিলো অনিয়মিত সিরিয়ালাইজেশন সহ।

## মাঙ্গা
এই মাঙ্গাটি সুই ইশিদা দ্বারা লিখিত ও চিত্রিত যেটি নভেম্বর মাসের ২০২০ সালে প্রথমবার তার টুইটার অ্যাকউন্টে প্রদর্শিত হয়, শিরোনাম এবং কিছু চরিত্রের খসড়া প্রকাশিত হয়। মে ৮, ২০২০ তারিখে এই মাঙ্গাটির লোগো মুক্তি পায়।

## তথ্যসূত্র



## বহিঃসংযোগ

* চৌজিন এক্স - শুএইশার মাঙ্গা প্লাস
* চৌজিন এক্স - ভিজ মিডিয়ার শোনেন জাম্প
* চৌজিন এক্স - শুএইশার তোনারি নো ইয়ং জাম্প  (জাপানি ভাষায়)

বিষয়শ্রেণী:মাঙ্গা ধারাবাহিক
বিষয়শ্রেণী:অ্যাকশন অ্যানিমে ও মাঙ্গা
বিষয়শ্রেণী:সেইনেন মাঙ্গা
ওয়েস্টমোরল্যান্ড নিউজ

ডান|ফ্রেম|ওয়েস্টমোরল্যান্ড নিউজ পত্রিকার প্রচ্ছদ
***ওয়েস্টমোরল্যান্ড নিউজ*** একটি সাপ্তাহিক পত্রিকা, যা ভার্জিনিয়ার ওয়েস্টমোরল্যান্ড কাউন্টিতে প্রকাশিত হয়। "নর্দার্ন নেকের বৃহত্তম জনগোষ্ঠীর সেবা করার" উদ্দেশ্য নিয়ে ১৯৪৯ সালে প্রতিষ্ঠিত, পত্রিকাটি মূলত বোলিং গ্রিনের টাইডওয়াটার সাপ্তাহিক দ্বারা প্রকাশিত হয়েছিল।  এর অফিস ভার্জিনিয়ার মন্ট্রোসে, ১৫৮৮৫বি কিং'স হাইওয়েতে।

টেনেসির নরিসটাউন লেকওয়ে পাবলিশার্স দ্বারা ২০০৭ সালের আগস্টে নর্দার্ন নেক নিউজপেপার গ্রুপ থেকে পত্রিকাটি অধিগ্রহণ করা হয়েছিল, যারা টেনেসি, মিসৌরি এবং ভার্জিনিয়ার ২০০৮ সাল নাগাদ ২৪টি সংবাদপত্রের মালিক ছিল।  

## তথ্যসূত্র

## বহিঃসংযোগ
* দাপ্তরিক ওয়েবসাইট

বিষয়শ্রেণী:১৯৪৯-এ প্রতিষ্ঠিত সংবাদপত্র
বিষয়শ্রেণী:ভার্জিনিয়ার সংবাদপত্র
সেন্ট জন্‌স, অ্যান্টিগুয়া ও বার্বুডা

**সেন্ট জন্‌স** () উত্তর আটলান্টিক মহাসাগরের ক্যারিবীয় সাগরে অবস্থিত পশ্চিম ভারতীয় দ্বীপপুঞ্জের রাষ্ট্র অ্যান্টিগুয়া ও বার্বুডার রাজধানী ও বৃহত্তম শহর। এর জনসংখ্যা ২২,২১৯। সেন্ট জন্‌স অ্যান্টিগুয়া দ্বীপের বাণিজ্যিক কেন্দ্র ও প্রধান সমুদ্র বন্দর।

## ইতিহাস

সেন্ট জন্‌স লোকালয় ১৬৩২ সালে অ্যান্টিগুয়া ও বার্বুডাতে উপনিবেশ স্থাপনের শুরু থেকে এটির প্রশাসনিক কেন্দ্র। ১৯৮১ সালে দেশটি স্বাধীনতা লাভ করলে এটি নবগঠিত দেশটির রাজধানীতে পরিণত হয়।  

## অর্থনীতি

সেন্ট জন্‌স ক্ষুদ্রতর অ্যান্টিল দ্বীপপুঞ্জের সবচেয়ে উন্নত ও বিশ্বজনীন নগরীগুলির একটি। নগরীতে প্রচুত কেনাকাটার বিপণীবিতান (শপিং মল) ও ছোট বিশেষায়িত দোকান (বুটিক) ছড়িয়ে আছে, যেগুলিতে উঁচু দরের গহনা ও পোশাক বিক্রি করা হয়। 

সেন্ট জন্‌সের অবকাশ যাপনকেন্দ্রগুলিতে বহু পর্যটক ঘুরতে আসে। প্রতি সপ্তাহে একাধিকবার এটির পোতাশ্রয়ের হেরিটেজ কে ও রেডক্লিফ কে নামের ঘাটগুলিতে প্রমোদতরীগুলি নোঙর ফেলে।

শহরের বিনিয়োগ ব্যাংকিং খাতটি বেশ শক্তিশালী। এখানে বিশ্বের প্রধান আর্থিক প্রতিষ্ঠানগুলির কার্যালয় আছে। 

শহরের দক্ষিণ-পশ্চিম প্রান্তে একটি বাজারে টাটকা শাকসবজি, মাংস ও তাজা মাছ প্রতিদিন কিনতে পাওয়া যায়। 

সিটাডেল এলাকায় অবস্থিত অ্যান্টিগুয়ার রাম (এক ধরনের মদ্যপানীয়) চোলাই কারখানাটি দ্বীপটির একমাত্র এরকম কারখানা। 

## জনপরিসংখ্যান

সেন্ট জন্‌সের সিংহভাগ অধিবাসীই অ্যান্টিগুয়ার বাকি অংশের মত, তারা মূলত আফ্রিকান ও মিশ্র ইউরোপীয়-আফ্রিকান বংশোদ্ভূত। এছাড়া একটি শ্বেতাঙ্গ ইউরোপীয় সম্প্রদায় আছে, যাদের মধ্যে ব্রিটিশ ও পর্তুগিজরা উল্লেখ্য। এছাড়া এখানে লেভান্তীয় খ্রিস্টান আরবদের একটি সম্প্রদায় বাস করে। 

## প্রশাসন
পূর্ব ক্যারিবীয় বেসামরিক বিমান চলাচল কর্তৃপক্ষের প্রধান কার্যালয়টি সেন্ট জন্‌সের ফ্যাক্টরি রোড সড়কে অবস্থিত।

সেন্ট জন্‌স ইংল্যান্ডের লন্ডনের অন্তর্ভুক্ত ওয়ালটহ্যাম ফরেস্ট বরো-র (Borough) যমজ শহর। 

## সংস্কৃতি
সেন্ট জন্‌সে অনেক জাদুঘর আছে, যাদের মধ্যে অ্যান্টিগুয়া ও বার্বুডা জাদুঘর ও সামুদ্রিক শিল্পকলা জাদুঘর দুইটি উল্লেখ্য। শেষোক্ত জাদুঘরে জীবাশ্মবিশিষ্ট সমুদ্রতলদেশীয় শিলা, আগ্নেয় প্রস্তরখণ্ড, প্রস্তরীভূত কাঠ, প্রায় ১০ হাজারেরও বেশি ঝিনুকের সংগ্রহ এবং ইংল্যান্ডের জাহাজডুবির ধ্বংসাবশেষ রক্ষিত আছে। 

সেন্ট জন্‌স শহরের ঠিক পূর্বে নর্থ সাউন্ড এলাকায় স্যার ভিভিয়ান রিচার্ডস স্টেডিয়াম নামক একটি বহুমুখী স্টেডিয়াম আছে। এটিকে মূলত ক্রিকেট ম্যাচ খেলার জন্য তৈরি করা হয়েছিল। এখানে ২০০৭ সালের ক্রিকেট বিশ্বকাপের কিছু ম্যাচ অনুষ্ঠিত হয়েছিল। অ্যান্টিগুয়া ও বার্বুডার জাতীয় স্টেডিয়াম, অ্যান্টিগুয়া রিক্রিয়েশন গ্রাউন্ড, সেন্ট জন্‌সে অবস্থিত।

## ভূগোল
সেন্ট জন্‌সের নিকটবর্তী গ্রাম ও বসতির মধ্যে সেন্ট জনস্টন উল্লেখ্য। 

## তথ্যসূত্র

## বহিঃসংযোগ

* 
* Street map of St John's Antigua  From Paradise Islands (non-commercial site)
* Map of St. John's  at Caribbean-On-Line.com
ট্রেন্ডার-আভিসা

***ট্রেন্ডার-আভিসা***  নরওয়ের একটি আঞ্চলিক সংবাদপত্র। এটি নর্ড- ট্রান্দেলাগের স্টিঙ্কজার শহরে ছাপা হয়। দ্বিতীয় বিশ্বযুদ্ধের সময় *[[নর্ড-ট্রেন্ডেলাগ (সংবাদপত্র)|নর্ড-ট্রেন্দেলাগ]]*  (প্রতিষ্ঠা- ১৯১৯) এবং *[[ইনট্রেন্ডেলাজেন|ইনট্রেন্দেলাগেন]]*  (প্রতিষ্ঠা- ১৮৯৭) উভয় পত্রিকার সদর দফতরে বোমা হামলার পরে এদের ইউনিয়ন হিসাবে এই পত্রিকাটি প্রতিষ্ঠিত হয়েছিল। এই দুটি পত্রিকা মূলত নরওয়েজীয় সেন্টার পার্টি এবং লিবারেল পার্টির সাথে যুক্ত ছিল। এই সংযোগ এখনও কিছুটা হলেও বিদ্যমান। ট্রেন্ডার-আভিসা গ্রুপ নামে একটি সংস্থা এই সংবাদপত্র প্রকাশ করছে।  

## আরো দেখুন
* নরওয়েজীয় সংবাদপত্রের তালিকা

## তথ্যসূত্র

## বহিঃসংযোগ
* প্রাতিষ্ঠা্নিক ওয়েবসাইট

বিষয়শ্রেণী:নরওয়েজীয় ভাষার সংবাদপত্র
বিষয়শ্রেণী:নরওয়ের সংবাদপত্র
বিষয়শ্রেণী:১৯৪০-এ প্রতিষ্ঠিত সংবাদপত্র
স্ট্র্যান্ডবুয়েন

***স্ট্র্যান্ডবুয়েন***  নরওয়ের স্ট্র্যান্ডে প্রকাশিত একটি স্থানীয় সংবাদপত্র। এটি ১৯৬৪ সালে প্রতিষ্ঠিত হয়েছিল।

এর প্রচলন রয়েছে ৪,৩৫৪, যার মধ্যে ৩,৮৯৫ জন সাবস্ক্রাইবার।

*স্ট্র্যান্ডবুয়েন,* *স্ট্র্যান্ডবুয়েন এএস* দ্বারা প্রকাশিত*,* যার ১০০% মালিকানা *জারব্লাদেট এএসের* , যার ৩৩.৩% মালিকানা *ড্যালেন টাইডেন্ডের এবং এগারসুন্ড অ্যাভিস এএস* এবং অন্য দুই এজেন্টের।

## তথ্যসূত্র

* নরওয়েজীয় মিডিয়া নিবন্ধন 

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:১৯৬৪-এ প্রতিষ্ঠিত প্রকাশনা
বিষয়শ্রেণী:নরওয়ের সংবাদপত্র
ফ্যানাপোস্টেন

***ফ্যানাপোস্টেন***  হল একটি নরওয়েজীয় পত্রিকা, যা প্রকাশিত  মধ্যে বার্গেনের নেস্টুনে প্রকাশিত হয় এবং ফান এবং ইয়াত্রেবিগদা জেলা কভার করে। সংবাদপত্রটি ১৯৭৮ সালে প্রতিষ্ঠিত হয়েছিল,  এবং এর প্রথম সম্পাদক ছিলেন হ্যান্স ডি ফ্যাসমার। পত্রিকাটি দ্বি-সপ্তাহিক। ২০০৪ সালে *[[বার্গেন্স টিডেন্ডে]]*  ফ্যানাপস্টেনের মালিক ছিলেন। এর বর্তমান সম্পাদক হলেন স্টেল মেলহুস।   ২০০৮ সালে এর প্রচলন ছিল ৪,৬৮৩ অনুলিপি।

## তথ্যসূত্র

## বহিঃসংযোগ

বিষয়শ্রেণী:১৯৭৮-এ প্রতিষ্ঠিত সংবাদপত্র
বিষয়শ্রেণী:নরওয়ের সংবাদপত্র
বিষয়শ্রেণী:নরওয়েজীয় ভাষার সংবাদপত্র
লুকাস আলেক্সান্দ্রে গালনিদো

**লুকাস আলেক্সান্দ্রে গালনিদো দে আজেভেদো** (; জন্ম: ২৬ ফেব্রুয়ারি ২০০১; **লুকাও** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ভাস্কো দা গামা এবং ব্রাজিল অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৫ সালে, মাত্র ১৪ বছর বয়সে, ব্রাজিলীয় ফুটবল ক্লাব ভাস্কো দা গামার যুব পর্যায়ের হয়ে খেলার মাধ্যমে লুকাও ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২০ সালে, ব্রাজিলীয় ক্লাব ভাস্কো দা গামার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৫ সালে, লুকাও ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
লুকাস আলেক্সান্দ্রে গালনিদো দে আজেভেদো ২০০১ সালের ২৬শে ফেব্রুয়ারি তারিখে ব্রাজিলের বারা মান্সায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
লুকাও জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত ব্রাজিল অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলের অলিম্পিক ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ভাস্কো দা গামা রেগাতাস ক্লাবের খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:অলিম্পিক স্বর্ণপদক বিজয়ী ব্রাজিলীয়
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:রেড বুল ব্রাগান্তিনোর খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ